google/wiki40b huggingface dataset:
Georg land

Georg land eller Zemlja Georga er den største av øyene i Frans Josefs land. Hele øya inngår i det føderale naturreservatet «Frants Josefs land», opprettet 1994.
Øyas navn ble satt av Frederick George Jackson i 1897, og er oppkalt etter Georg V av Storbritannia som var kronprins da. I 1928 ble øya besøkt av den sovjetiske isbryteren «Krassin». De heiste det sovjetiske flagget og erklærte anneksjon av øygruppen.

Geografi

Med et areal på 2 821 km² er Georg land den største av øyene i Frants Josefs land. Den er også lengst, med 115 km fra nordligste til sydligste punkt. Øyas høyeste punkt er toppen av Brusilov iskappe, den nordøstligset av iskappene, 416 moh.
Øya har en forreven kystlinje med mange innbuktninger, dype fjorder og framstikkende nes. På sydkysten er det tre framtredende nes: Kapp Neale lengst i vest, Kapp Crowther og Kapp Grant. Det østligste punktet kalles Mys Murray. På nordkysten stikker det to nes nordover: Mys Bryusa og Mys Battenberg. De er skilt ved Sommervillebukta. Det vestligste punktet heter Mys Mul'tanovskogo. Det ligger ut mot sundet Proliv Arkhangelskij mellom Georg land og Aleksandra land. Lenger mot sydvest ligger sundet Cambridgekanalen (Proliv Kambritsj). Det er ingen fast bosetting på øya, men det er er bygget en forskningsstasjon som kan huse inntil ti personer.
Nattergalkanalen (Proliv Neytingeyl) går langs østkysten av Georg land, og skiller den fra Bruceøya, Mabeløya og Belløya.

Breer

Det meste av øya er dekket av isbreer og iskapper. De største er Brusilov iskappe, Gretton iskappe, Dzegudze iskappe (Купол Дзегудзе), Zander iskappe, Tåkeiskappen (Купол туманный), Arktisk geologisk forskningsinstitutts iskappe (Купол Научно-исследовательский институт геологии Арктики) og Peary iskappe. På nordenden er det et stort isfritt område Poluostrov Armitidzh.
Joachim Barrande

Liv og virke

Joachim Barrande gjennomgikk École polytechnique i Paris og ble så lærer for greven av Chambord (Henrik V). Etter julirevolusjonen (1830) fulgte han den kongelige familien i landflyktighet.
Han bosatte seg deretter i Böhmen. Til å begynne med arbeidet han der som ingeniør og ledet byggingen av Böhmens første jernbane, men viet seg snart utelukkende til geologisk og paleontologisk forskning, hovedsakelig av Böhmens silurdannelser. Etter å ha offentliggjort flere mindre arbeider over Böhmens brachiopoder og graptolitter med mere begynte han utgivelsen av sitt hovedarbeide, Système silurien du centre de la Bohême (1852-87). Verket, hvis utgivelse ble fortsatt etter hans død av Böhmisches Landesmuseum i Praha, omfatter åtte bind, delvis dobbeltbind, i alt 26 bind i stor kvart. Av særskilt stor verdi er den del som behandler trilobittene.
En meget stor oppmerksomhet vakte Barrandes teori om de såkalte koloniene, oversiluriske fossiler i undersiluriske lag; den fremkalte en heftig motstand og gav foranledning til en mengde stridsskrifter, av hvilke det imidlertid fremgikk etterhvert at «koloniene» kun er i oversiluriske sjikt, som ved forkastninger er blitt nedsenket i undersiluriske.
Av vekt for den svenske geologien var Barrandes Parallèle entre les dépots siluriens de Bohême et de Scandinavie; der finner man atskillige ikke på annet vis offentliggjorte opplysninger, med grunnlag i muntlige og skriftlige meddelelser fra den svenske paleontologen Nils Peter Angelin.
Joachim Barrandes liv i Böhmen forløp rolig og stille; han hadde selv ytterst små personlige behov og ofret for vitenskapen sin ikke ubetydelige formue. Hans rike paleontologiske samlinger, sammenstilt av en fast stab medarbeidere og samlere, ble overlevert i pakt med testamentarisk bestemmelse til Böhmisches Landesmuseum. 
Han ble tildelt Wollastonmedaljen i 1857 og ble innvalgt i 1870 som utenlandsk medlem av Kungliga Vetenskapsakademien i Sverige.
I august 1883 reiste Barrande til Frohsdorf for å ta seg av sin venn Henri de Chambords begravelse, etterlatenskaper og arvegods. Der pådro 84-åringen seg en lungebetennelse, og døde der den 5. oktober. 
Han ble begravet 8. oktober i Lanzenkirchen.
Tio tusen röda rosor (album)

Tio tusen röda rosor er en samleplate med Jan Høiland, utgitt i 1994.
Årsverk

Årsverk er en betegnelse på det arbeidet en arbeidstaker kan utføre i løpet av et helt arbeidsår, og brukes også om resultatet av et års arbeidsinnsats. I forskjellige sammenhenger, for eksempel når det gjelder store byggverk eller konstruksjoner, uttrykker man helheten ved at det for eksempel er gått med 2 500 årsverk til å komme frem til ferdig resultat.
Utregningen av et årsverk er ukentlig arbeidstid i antall timer multiplisert med antall arbeidsuker i året. Faktiske årsverk ligger som regel noe under dette teoretiske årsverksbegrepet på grunn av helligdager, ferieavvikling, sykefravær etc.
I Norge, hvor mange arbeidstakere har tariffestet 37,5 timers arbeidsuke og 5 ukers ferie, vil et årsverk utgjøre ca. 1 695 timer. I SSBs lønnsstatistikker regnes et årsverk som 1 950 timer (inkludert ferie). 1 750 timer (eksklusive ferie) brukes som årsverk i bygg- og tjenestestatistikk. Definisjonen av utførte årsverk tar utgangspunkt i avtalte og utførte timer per uke i SSBs arbeidskraftundersøkelse.
Ved fulltidsarbeid regnes normalt 230 arbeidsdager i året.
For arbeidstakere som jobber i turnus (dag, kveld, natt) er normalarbeidstiden i dag 35,5 timer per uke for for eksempel en sykepleier, mens en skiftarbeider i industrien har en arbeidsuke på 33,6 timer. I 2009 ble det lagt frem et nytt lovforslag som setter normalarbeidstiden for alle som jobber i turnus til 33,6 timer. Utvalget foreslår at en time om natten (kl 21-06) skal regnes som en time og 15 minutter og en time på en søndag vil telle som en time og ti minutter. Et årsverk i turnus vil etter dette utgjøre 1 568 timer.
Det reelle antall årlige arbeidstimer per arbeidstaker i OECD-landene i 2007, varierte fra 1 389 timer i Nederland til maksimale 2 316 i Sør-Korea.
Argostoli

Byområdet

Øst for Argostoli, ved enden av bukten, under Sankt Georgios-borgen, er Koutavoslagunen, der skilpadder (Caretta caretta) finner mat og er i dag et naturreservat, men som en gang var en nesten ugjennomtrengelig sump hvor moskitos og malaria truet overalt. Under den britiske guvernøren på øya, Charles James Napier, ble en trebro bygget over lagunen i 1813 av oberst Charles Philip de Bosset, en sveitsisk ingeniør som var ansatt av den britiske hæren.
Fire år seinere ble det bygget steinbuer og etter 26 år ble hele broen bygget på nytt i stein. Den var i kontinuerlig bruk fram til 2005, men denne smale broen er nå stengt for trafikk, mens den venter på renovering ved det greske kulturdepartementet. Nesten halvveis langs Drepano-broen står en steinsøyle bygget av britene for å feire deres tilstedeværelse.
Kystveien ut av Argostoli til vest var kjent under den venetiansk perioden som «Piccolo Gyro». Langs denne vegen til området Vlikha mot Lixouri, ligger «Svelgerhullet» i Katovothres, et geologisk fenomen. Sjøvann forsvinner under jorden og flyter under øya, og kommer opp igjen rundt fjorten dager seinere i området Karavomylos i Sami etter å passert gjennom det nærliggende undergrunnsinnsjøen Melissani. Kraften fra dette sjøvannet ble i 1835 utnyttet til å drive en vannmølle. Videre langs Piccolo Gyro finnes fyrhuset Agion Theodoron, navngitt etter den lille kirken som ligger rett ved. Mer kjent som Fanari-fyret, dette ble også bygget under den britiske okkupasjonen i 1829. Den opprinnelige bygningen ble ødelagt ved jordskjelvet i 1953. og den som nå finnes ble bygget opp komplett med doriske søyler etter de opprinnelige tegningene.
Bygninger som ikke ble ødelagt av tysk bombing i 1943 ble senere ødelagt i jordskjelvet i 1953 som raserte praktisk talt hele Kefalonia, bortsett fra området Fiskardo.
Rett ved det arkeologiske museet i Argostoli ligger rettsbygningen, opprinnelig satt opp av britene i stein fra et kyklopisk brudd fra nærliggende Krani. Langs Lithostroto, ved siden av den katolske kirken, er et lite museum (åpen noen morgener og de fleste kvelder) viet til soldatene fra Acqui-divisjonen. Litt lengre bortenfor finnes Klokketårnet. Gjenoppbygget i 1985 for å huse den opprinnelige klokkemekanismen.
Ved kysten langs den joniske havet sørvest for byen ligger feriestedet Lassi som har flere mindre strender.

Underinndelinger

Som følge av Kapodistrias-loven av 1997 er kommunene rundt byen forent for å danne den større kommunen Argostoli, og som omfatter bosetningene Spilia, Helmata, Kompothekrata, Lassi, Minies, og ti tidligere samfunn: Agona, Davgata, Dilinata, Zola, Thinia, Kourouklata, Nifi, Troyiannata, Faraklata og Farsa. Denne kommunen, en kommunale enhet av kommunen Kefalonia siden 2011, ble inndelt i følgende kommunale distrikter.
Damallsvenskan 1989

Damallsvenskan 1989 er den andre sesongen av Damallsvenskan. Serien ble spilt mellom 21. april og 29. september 1989. Jitex BK vant serien ett poeng foran Malmö FF. Tittelforsvarer Öxabäck IF kom på tredjeplass. I sluttspillet forsvarte Jitex serieseieren i finalen. 
De to lagene som rykket opp før sesongstart var Djurgården og Mariestads BoIS. Etter sesongslutt rykket Trollhättans IF og IK Brage ned.
Alvise Cadamosto

Alvise Cadamosto (også kjent på portugisisk som Luís Cadamosto) (født i 1432 i Venezia, død 18. juli 1488 i Rovigo) var en italiensk sjøkaptein og oppdager.
Han dro på oppdagelsesekspedisjoner til Afrikas vestkyst og i Atlanterhavet. Ekspedisjonene ble utført på oppdrag fra Henrik Sjøfareren. På hans første ekspedisjon, som startet 22. mars 1455, besøkte han Madeira og Kanariøyene. På hans andre ekspedisjon i 1456 ble Cadamosto den første europeer som kom til Kapp Verde.
Xiangqiao

Xiangqiao (kinesisk: 湘桥区; pinyin: Xiāngqiáo Qū) er et bydistrikt byprefekturet Chaozhou i provinsen Guangdong i Folkerepublikken Kina.
Den har et areal på 176 km² og teller ca. 340 000 innbyggere.
Distriktets navn er etter en bro (= qiao) som tidligere lå her.
Dyschiriodes politus

Utbredelse

Dyschiriodes politus finnes i nesten hele Europa, men mangler helt i sørvest.  Den er utbredt  i Nord-Amerika og Asia.   Finnes i Norge.

Utseende

Dyschiriodes politus er mellom 4-5mm lang og mørkt bronsefarget, nesten svart. Den har en litt sylindrisk form på kroppen, med en metallisk glans, i motsetning til de like artene i slekten Clivina som har en matt farge (ikke metallisk).  Mange av artene i denne slekten er like hverandre og er vanskelige å artsbestemme.  Brystskjoldet (pronotum) er avskilt fra dekkvingene av en tydelig innsnøring (hals).  Antennens tredje ledd er kortere enn andre leddet.

Levevis

Dyschiriodes politus  finnes på steder med  sandgrunn,  vanligvis langs kysten.  De lever som predatore på mindre dyr, særlig kortvinger i slekten Bledius. 
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Lista flystasjon

Lista flystasjon var en militær flystasjon på Listalandet i Farsund kommune, som ble bygget av tyskerne under okkupasjonen. Flystasjonen var i operativ drift fram til 1996, da den ble nedlagt og senere solgt til private. Slevedalsvannet naturreservat befinner seg på den tidligere stasjonens område.

Historie

10. mars 1941 landet de første tyske jagerflyene på Lista. Fra 1. juli ble 1996 flystasjonen nedlagt. 
I perioden 1955-2007 ble det også drevet kommersiell lufttrafikk fra flyplassen under navnet Farsund lufthavn, Lista.
Thoracispa

Utseende

Nokså små (4 - 6 millimeter), brede, blanke, mørkbrunlige bladbiller. Gruppen er lett å kjenne på at oversiden er dekket av lange, skarpe pigger, artene kan minne om bittesmå piggsvin. Hos denne slekten er piggene særlig tynne og tallrike og det er 30-50 lange pigger langs sidene av dekkvingene og 15-30 langs pronotum, men ingen ved forkanten. Antennene er 11-leddete, ganske tynne, når til "skuldrene".

Levevis

Både larver og voksne lever på planter og eter fra dem. Slektens vertsplanter er ukjente.

Utbredelse

Slekten er utbredt i Sør-Afrika.
Dendronotus kamchaticus

Utbredelse

Arten finnes nord i Stillehavet.
Støren stasjon

Stasjonens historie

Stasjonen ble åpnet i 1864 da strekningen Trondhjem–Størenbanen stod ferdig og stasjonsbygningen var tegnet av Georg Andreas Bull. Støren ble tilknyttet Rørosbanen sørfra i 1877 og mot Dovrebanen i 1921. På samme tid ble også sporbredden konvertert fra smalspor til normalspor.
Stasjonsbygningen brant ned i forbindelse med krigshandlingene våren 1940, og ny stasjonsbygning ble reist allerede i 1941 i funkisstil. I 1952 fikk bygningen påbygget en full etasje samt et tilbygg mot sør, mens den i 1954 fikk et nytt påbygg på 6,5 meter, også det vendt mot sør.
Parliament Street

Parliament Street er en 50 meter lang gate i byen Exeter i Devon i England. Den kobler High Street til Waterbeer Street og stammer fra det 14. århundre. Den er omtrent 0,64 meter bred på sitt smaleste, og omtrent 1,22 meter bred på sitt bredeste. Veien er, ifølge noen kilder, verdens smaleste vei. Guinness rekordbok har imidlertid erklært Spreuerhofstraße i Reutlingen i Tyskland som verdens smaleste gate, med en bredde på kun 0,31 meter.
Danijel Subašić

Landslaget

Han ble tatt ut til Fotball-EM 2012 i Polen og Ukraina. To år senere var han igjen i den kroatiske troppen til VM 2014 i Brasil. Han ble førstekeeper for Kroatias landslag etter at Stipe Pletikosa trakk seg fra landslaget etter VM 2014.
Han ble tatt ut i Kroatias EM-tropp til EM i Frankrike 2016.
Han ble tatt ut i Kroatias tropp til VM i fotball 2018 i Russland.
Malthodes maurus

Utbredelse

Malthodes maurus finnes i Europa. Finnes helt sør i Norge, men er sjelden.

Levevis

De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
BT Sport

BT Sport er en gruppe TV-kanaler som viser sport i Storbritannia og Irland, og eies av BT Group. Kanalen startet sendingene 1. august 2013, etter at BT fikk deler av rettighetene til Premier League. Kanalen eier rettigheter til de største fotballigaene i Europa, bort sett fra Primera División. Fra 2015 har kanalen de enerett til Mesterligaen og Europaligaen, en avtale som koster selskapet omtrent 299 millioner pund i året.
Desford Colliery Brass Band

Desford Colliery Brass Band (tidl. Desford Colliery Dowty) er et brassband med base i North West Leicestershire, England.
Brassbandet fra Leicestershire i Øst-Midlands ble stiftet i 1898. Korpset har vunnet flere prestisjetunge brassbandkonkurranser; deriblant det nasjonale britiske mesterskapet og europamesterskapet for brassband.
Grenaa kraftvarmeverk

Grenaa kraftvarmeverk er et varmekraftverk i et industriområde nordøst for Grenaa i Aarhus i Danmark. Dette anlegget er et såkalt kraftvarmeverk som utnytter inntil 90% av energien i det fossile brenselet, ved at spillvarmen utnyttes til levering av fjernvarme. Operatøren er DONG Energy. 
Brenselskilden er kull eller biomasse i form av strå. Kraftvarmeverket produserer 18 MW elektrisitet og 60 MJ/sek fjernvarme. Anlegget har ca. 25 ansatte.
Leeuwarden

Historie

Området har vært bosatt sia 900-tallet og Leeuwarden fikk bystatus i 1435. Ved bredda av Middelzee var byen et aktivt handelssenter fram til vannvegen tørka opp på 1400-tallet.
Under andre verdenskrig kom kanadiske tropper inn i byen 15. april 1945, og brøt dermed direkte ordre. De dreiv ut tyskerne fra den sterkt okkuperte byen dagen etter. 
Blant kjente personer som er født i Leeuwarden er stattholder Vilhelm IV av Oranien, kunstneren M. C. Escher, og spionen Mata Hari.
Kreml

Kreml er det russiske ordet for festning, borg eller citadell, og henviser til et stort befestet anlegg som finnes i historiske russiske byer. Mest kjent er Kreml i Moskva, byens eldste kjerne med monumentalbygninger fra 1400-tallet.

Politikk

Kreml brukes gjerne som synonym for den russiske regjering og tidligere for den sovjetiske regjering.
Kråkespråk

Kråkespråket eller kråkemål er en type skjulespråk. Det dannes i språket ved at endelsen i ordet, slutter på rbe.
Xerolycosa miniata

Utbredelse

Xerolycosa miniata er utbredt i Europa, østover i Asia, til Mongolia og nord i Kina. Den finnes i Norge.

Utseende

Som voksne (imago) er hunnen opptil 7 mm, mens hannen er omtrent 5 mm lang (kroppens lengde). Kroppen er todelt i en bakkropp (abdomen) og en forkropp (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Namur (by)

Historie

Byen begynte som keltisk handelssted og ble senere befestet av romerne. I middelalderen utviklet byen seg til å bli hovedsetet for grevskapet med samme navn. På grunn av byens strategiske posisjon ved elvene Maas (Meuse) og Sambre ble den sterkt befestet, blant annet med befestninger konstruert av den franske festningsingeniøren Vauban.
Etter den belgiske revolusjonen forble Namur en viktig garnisonsby, og ble et viktig mål under de tyske invasjonene i 1914 og 1940. På tross av festningens rykte som uinntakelig falt den begge ganger etter få dager.

Kultur

Et klokketårn i byen er innskrevet som del av oppføringen Klokketårnene i Belgia og Frankrike på UNESCOs verdensarvliste.
Université de Namur er et privat katolsk universitet i Namur.
Det afrikanske museet i Namur (Musée Africain de Namur) i citadellet har eksistert siden 1912 og består fortrinnsvis av objekter innsamlet av belgiske kolonifunksjonærer i Belgisk Kongo og Fristaten Kongo.
Nematopogon robertellus

Utseende

En middelsstor (vingespenn 13 – 16 mm), brungrå møll med lange antenner. Den er nokså lett å kjenne på de mørke vingene, som har tydelig nettmønster like til roten og på at hodet ikke er gult. Antennen er trådformet og hvit, hos hannen rundt tre ganger så lang som forvingen, hos hunnen omtrent dobbelt så lang. Hodet er brunlig, kroppen og forvingen brunliog grå. Forvingen har tydelige nettmønster på hele vingeoverflaten, dette er det beste kjennetegnet på arten. Det er dessuten en diffus, lys flekk ved bakhjørnet. Vingefrynsene og bakvingen er ganske mørkt grå. Larven er hvit, litt gul- eller rødaktig.

Levevis

Arten lever i skoger med innslag av gran, kanskje helst blandingsskog. De voksne sommerfuglene flyr fra slutten av mai til slutten av juli. Larvens utvikling er ikke godt kjent, den den lever i en hylse laget av bladstykker.

Utbredelse

den er utbredt i mesteparten av Europa og videre østover til Japan og Øst-Sibir. I Norge ser den ut til stort sett å følge granas naturlige utbredelse, den finnes derfor ikke på Vestlandet eller nord for Nordland.
Jingpo Lacus

Jingpo Lacus er en innsjø på den nordlige polregionen av Titan, Saturns største måne. Den er omtrent på størrelse med Ontario Lacus, og de er de største kjente legemene av væske på Titan etter Kraken Mare, Ligeia Mare og Punga Mare. Innsjøen består av flytende hydrokarboner – hovedsakelig metan og etan.
Servittordenen

Servittordenen (Ordo Servorum Beatae Mariae Virginis, O.S.M.) er en av de fem opprinnelige mendicantordnene i den katolske kirken. Den ble opprettet i 1233 av Firenzes syv hellige menn, og dens mål er medlemmenes helliggjøring, forkynnelse av evangeliet og spredning av tilbedelse av Guds mor, og da spesielt hennes smerter.
Tombstone

Tombstone er en amerikansk by som ligger i Cochise County i Arizona. Byen ble grunnlagt i 1879 i et område som da var kalt Arizona Territory. Ifølge folketellingen i 2000 hadde byen et innbyggertall på 1 504, noe som var en drastisk nedgang i folketallet siden den gang da byen var større enn San Francisco.

Historie

Tombstone vokste opp omkring en rik sølvmine og ble hurtig kjent som en av vestens mest lovløse steder. Eksempelvis var byens «kulturhus» Bird Cage Theater kun i drift i åtte år, men i den tiden døde det 26 mennesker der. Tombstone var i 1881 også plassen for en av de mest kjente duellene gjennom tidene, hvor blant annet «Doc» Holliday og Wyatt Earp var innblandet.
Tombstone er i 2008 godt bevart samt et populært reisemål.
Jamaica International Invitational 2018

Jamaica International Invitational 2018 var et internasjonalt friidrettsstevne som ble arrangert i Kingston på Jamaica 19. mai 2018.
Grand Lisboa

Grand Lisboa 新葡京, eid av Sociedade de Turismo e Diversões de Macau, er en 58-etasjes 258 meter høy skyskraper i Macao i Kina. Kasinoet og restaurantene i bygningen ble åpnet i februar 2007, mens hotelldelen åpnet i 2008.
Alexander V (motpave)

Biskop og kardinal

Han var født greker, og ble fransiskaner i 1357. Han studerte i Oxford og Paris og ble i 1402 erkebiskop i Milano.
Alexander Vs pontifikat varte bare i drøye 10 måneder. I 1405 ble han utnevnt til kardinalprest av Santi Apostoli. Han gjorde seg bemerket som skarpsindig tenker, stor taler og utmerket predikant.

Pave (Pisa)

Selv om han var blitt valgt til pave av det reformvennlige parti på konsilet i Pisa i 1409, viste han imidlertid lite engasjement for å igangsette reformforsøk. Han engasjerte seg desto mer ved å gå ut mot John Wyclifs lære,som den gang var ved å bre om seg, og prøvde å få Jan Hus til å innfinne seg og stå til rette for sin kirkelige domstol. 
Som pave tilbragte han det meste av sin tid i Bologna, der han døde 71 år gammel.
Mildred Dresselhaus

Bakgrunn

Mildred Spiewak ble født av polske foreldre, og vokste opp i Bronx i New York City. Hennes foreldre levde på sosialstøtte, som mange andre i den store depresjonstiden, og skolen hun gikk på var derfor ikke av høyeste klasse. Hun spilte fiolin på musikkskole og der traff hun andre barn som gikk på bedre skoler. Dette inspirerte henne til å kjempe for å selv få samme undervisningsstandard, og i tretten års alderen vant hun en plass på Hunter College High School for piker.
Hun var en flittig student, men som pike i USA på 1940-tallet var klar over at de eneste akademiske yrkene hun kunne få var som lærerinne, sykepleierske eller sekretær. Men takket være sin fysikklærer, den senere nobelpristakeren Rosalyn Yalow, ble hun inspirert og motivert til å videreutvikle sin interesse for naturvitenskap. Hun tok eksamen med høyeste karakterer og reiste til England for ett år på Newnham College, en institusjon for kvinner ved Universitetet i Cambridge. Hun vendte tilbake til USA og tok sin masterseksamen i 1953 ved Radcliffe College i Cambridge i Massachusetts og sin doktorseksamen i 1958 ved University of Chicago.

Forskning

Det var i Chicago hun begynte å studere superledere, emnet hennes doktorsavhandling handlet om. Supraledere var et populært emne innen faststoffysikken og bragte henne til møtet med en annen fysiker, Gene Dresselhaus. De giftet seg i 1958.
To år etter begynte de begge å arbeide ved Lincoln Laboratory ved MIT. Hun valgte en ny retning for sin forskning, magnetisk optikk, men mens mange andre forskere undersøkte halvledere valgte hun grafitt i stedet. Mange var skeptiske til hennes valg, og det gikk tregt til å begynne med. Men etter å ha oppdaget såkalt pyrolytisk grafitt (grafitt med kovalente bindinger mellom kullplanene i grafittstrukturen) fikk hun til fine magneto-optiske spektre og kunne kartlegge båndstrukturen for grafitt meget tydeligere enn hva noen tidligere hadde klart.
Ekteparet Dresselhaus fikk fire barn i tett rekkefølge. I 1966 ble det innført en regel på laboratoriet at alle forskere skulle begynne klokken åtte hver morgen. Dette passet dårlig med ansvaret for fire barn som alle var under syv år, og Mildred begynte på avdelingen for elektroteknikk i stedet. To år senere ble hun den første ansatte kvinnelige professor innen teknikk på MIT. Hun ble sjef for senteret for materialvitenskap (Centre for Materials Science and Engineering) i 1977 og professor i fysikk i 1983.
Mildred Dresselhaus ble et forbilde for kvinnelige forskere. Hun ble kalt Queen of Carbon, og fikk mange priser og utmerkelser for sin forskning. I 1990 fikk hun National Medal of Science og i 2012 både Kavliprisen i nanoteknik og Fermiprisen.